Stoianus Danev
Stoianus Petrov Danev (Bulgarice Стоян Петров Данев, natus die 28 Ianuarii 1858 in Simeoni oppido in eiusdem nominis provincia, mortuus die 30 Iulii 1949 Serdicae) rerum politicarum peritus Bulgaricus fuit.

Iuventus et munus 
In urbe patria et Pragae scholae frequentabat annis 1876 - 1881 Turici, Lipsiae atque Heidelbergae iurisprudentiae atque ad usque annum 1883 Lutetiae rebus politicis studebat. Ab anno 1884 iurisconsultus Serdicae operam dedit. Annis 1894 - 1898 in Universitas Serdicensi ius gentium docuit.

Cursus honorum 
Annis 1896 - 1898 primo legatus ad parlamentum Bulgaricum fuit. Anno 1897 Dragomiro Tsankov praeses Factionis Liberalis Progressivae fuit; quem magistratum ad finem vitae administravit. Anno 1899 iterum legatus ad parlamentum electus mandatum ad mortem tenuit. Die 5 Martii 1901 administer rerum exterarum in consilio ministrorum Petri Karavelov nominatus est. Die 4 Ianuarii 1902 ipse a Ferdinando I primcipe Prumus minister nominatus est. Danev Russiae valde favebat et libertatem ab Imperio Ottomanico adipisci studebat, sed die 19 Maii 1903 dimissus est, ne propter Macedoniam bellum cum Ottomanicis oriretur. Proximis annis se e vita publica recessit. Sed die 9 Iunii 1911 praeses parlamenti electus est. Anno 1913 legatus Bulgariae Londinii fuit, quo in loco de Pace Londinii concentum est, qua Primum Bellum Balcanicum finitum est. Die 14 Iunii eiusdem anni iterum Praeses ministrorum et administer rerum exterarum nominatus est. Sed iam 17 Iulii eiusdem anni dimissus est. Ad annum 1918 autem administer rerum exterarum mansit et dehinc ad annum 1920 administer aerarii publici fuit.

Nexus externi 
 Biographia in pagina Administerii Aerarii Publici

Alumni Universitatis Turicensis
Alumni Universitatis Lipsiensis
Alumni Universitatis Heidelbergensis
Alumni universitatum et scholarum Parisiensium
Professores Universitatis Serdicensis
Primi ministri Bulgariae